‘কথা দিচ্ছি, তৃণমূলের মহাজঙ্গলরাজ থেকে মুক্তি দেব’ পানিহাটি থেকে আশ্বাসবাণী মোদির

পানিহাটি: প্রথম দফার ভোট (West Bengal Assembly Election) সুষ্ঠুভাবে সম্পন্ন হওয়ার পর বিজেপি নেতৃত্ব সম্পূর্ণ কৃতিত্ব দিয়েছে নির্বাচন কমিশনকে। বঙ্গে নির্বাচনী (West Bengal Assembly Election 2026) প্রচারে পারদ চড়াচ্ছেন শাসক-বিরোধী দু’পক্ষই। আর সেই উত্তাপকে আরও কয়েক গুণ বাড়িয়ে দিয়ে শুক্রবার প্রচারে ঝড় তুললেন প্রধানমন্ত্রী নরেন্দ্র মোদি (PM Narendra Modi)। এই কেন্দ্রে আরজি কর হাসপাতালে ধর্ষিত এবং খুন হওয়া মহিলা চিকিৎসকের মা-কে প্রার্থী করেছে বিজেপি। তাঁর সমর্থনেই সভা করছেন প্রধানমন্ত্রী। রাজ্যে যে পরিবর্তনের ঝড় বইছিল, তার প্রথম সিলমোহর পড়েছে বৃহস্পতিবার, প্রথম দফার নির্বাচনে। পানিহাটির সভায় এমনটাই জানালেন প্রধানমন্ত্রী নরেন্দ্র মোদি।

এক নজরে

শেষ আপডেট: 1.15

শিল্প ধ্বংসের অভিযোগ

গত ১৫ বছরে তৃণমূল পশ্চিমবঙ্গের শিল্পকে ধ্বংস করেছে! পানিহাটির সভায় এমনই অভিযোগ করলেন প্রধানমন্ত্রী।

শেষ আপডেট: 1.12

'সব শহরকে বরবাদ করেছে তৃণমূল'

একজন মা নিজের মেয়েকে ডাক্তার বানিয়েছিলেন। তৃণমূলের জঙ্গলরাজ তাঁকে কেড়ে নিয়েছে। আর বলা হয়, ধর্ষণ থেকে বাঁচতে, সুরক্ষিত থাকতে চাইলে সন্ধের পর না বেরতে! এটা আমি নই, তৃণমূল বলে।

শেষ আপডেট: 1.10

আশীর্বাদরূপী ভোট দিন: প্রধানমন্ত্রী

জনতার কাছে আশীর্বাদরূপী ভোট চাইলেন প্রধানমন্ত্রী। তিনি বলেন, নেতাজি বলেছিলেন, তোমরা আমাকে রক্ত তোমায়, আমি তোমাদের স্বাধীনতা দেব। আমি বলছি, আমাদের আপনারা ভোটরূপী আশীর্বাদ দিন। কথা দিচ্ছি, তৃণমূলের মহাজঙ্গলরাজ থেকে মুক্তি দেব।”

শেষ আপডেট: 1.08

'নিভে যাওয়ার আগে প্রদীপ দপদপ করে...'

প্রদীপ নিভে যাওয়ার আগে যেমন দপদপ করে, তৃণমূলেরও একই অবস্থা হয়েছে। গতকালের ভোটের হার দেখে তৃণমূল কেঁপে গেছে। কারণ গোটা বাংলা বলছে - পাল্টানো দরকার, চাই বিজেপি সরকার।

শেষ আপডেট: 1.05

নারীবিরোধী দল তৃণমূল: মোদি

তৃণমূলকে ‘নারীবিরোধী দল’ বলে আক্রমণ করলেন প্রধানমন্ত্রী মোদী। তিনি বলেন, “বাংলার নারীশক্তি নতুন কাহিনি লিখতে চলেছে। তৃণমূল মহিলাদের উপর অনেক অত্যাচার করেছে। চার তারিখের পর সব অত্যাচারের হিসাব হবে।”

শেষ আপডেট: 1.00

প্রধানমন্ত্রীর মুখে আরজি কর!

আরজি করে ধর্ষণ এবং খুনের ঘটনার কথা উল্লেখ করে ফের তৃণমূল সরকারকে আক্রমণ করলেন প্রধানমন্ত্রী মোদী। নির্যাতিতার মায়ের প্রসঙ্গ উল্লেখ করে তিনি বলেন, “এই মা মেয়েকে ডাক্তার বানিয়েছিলেন। তৃণমূলের জঙ্গলরাজ সেই মেয়েকে ছিনিয়ে নিয়েছে। আমরা তাঁর মাকে প্রার্থী করেছি।”

শেষ আপডেট: 12.57

'পরিবর্তন নিশ্চিত হয়ে গেছে...'

রাজ্যে যে পরিবর্তনের ঝড় বইছিল, পরিবর্তনের যে আভাস এতদিন মিলছিল তা গতকালের ভোটের পর নিশ্চিত হয়ে গেছে। বাংলায় বিজেপি আসছেই। এতদিন ধরে লোকতন্ত্র ধ্বংস হয়েছে তৃণমূলের আমলে। এবার পরিস্থিতির বদল হবে।